**Ա Մ Փ Ո Փ Ա Թ Ե Ր Թ**

****Հայաստանի Հանրապետության 2020 թվականի պետական բյուջեում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ փոփոխություններ և լրացումներ կատարելու և Հայաստանի Հանրապետության տարածքային կառավարման և ենթակառուցվածքների նախարարության ջրային կոմիտեին գումար հատկացնելու մասին Հայաստանի Հանրապետության կառավարության որոշման նախագծի վերաբերյալ առաջարկությունների և դիտողությունների քննարկման արդյունքների մասին**

|  |  |  |  |  |
| --- | --- | --- | --- | --- |
| հ/հ | Առարկության, առաջարկության հեղինակը, գրության ստացման ամսաթիվը, գրության համարը | Առարկության. առաջարկության բովանդակությունը | Եզրակացություն | Կատարված փոփոխությունները |
| 1. | ՀՀ Արմավիրի մարզպետարան  11.02.2020թ.  № 01/8.1/00757-2020 | Առաջարկություններ չունենք: | Ընդունվել է ի գիտություն: |  |
| 2. | ՀՀ Արարատի մարզպետարան  18.02.2020թ.  № 01 //01574-2020 | Քննարկման արդյունքում ներկայացնում ենք.  Հաշվի առնելով մարզում ջրաղբյուրների սահմանափակ լինելը, գետերի ջրերի անվիճելի որակական առավելությունները ընդերքի ջրերից, նաև գետերի ջրերի՝ մեր երկրում օգտագործելու, ինչպես նաև, ընդերքի ջրերի բալանսը հնարավորինս չխախտելու անհրաժեշտությունը, առաջարկվում է նախագծով նախատեսած մարզի 11 համայնքներում 17 խորքային հորերի վերականգնման փոխարեն վերակառուցել Մխչյանի պոմպակայանի խողովակաշարերից գոնե մեկը: | Ներկայացվում է մեկնաբանություն: | Նախագծից խորքային հորերի վերականգնման նախագծանախահաշվային փաստաթղթերի համար անհրաժեշտ գումարը հանվել է: |
| 3. | Վայոց ձորի մարզպետարան 18.02.2020թ.  № 01 /06.2/0993-2020 | Դիտողություններ և առաջարկություններ նախագծի վերաբերյալ չկան: | Ընդունվել է ի գիտություն: |  |
| 4. | ՀՀ Սյունիքի մարզպետարան  18.02.2020թ.  № 01 //00930-2020 | Առարկություններ և առաջարկություններ չեն եղել: | Ընդունվել է ի գիտություն: |  |
| 5. | ՀՀ արտակարգ իրավիճակների նախարարություն  14.02.2019թ.  № 01/03.1/880-2020 | Առարկություններ չունի: | Ընդունվել է ի գիտություն: |  |
| 6. | ՀՀ շրջակա միջավայրի նախարարություն  19.02.2020թ.  № 1/01.1/1307-2020 | Որոշման նախագծի վերաբերյալ առաջարկում ենք. Տեղեկանք-հիմնավորման 2-րդ՝ «Ընթացիկ իրավիճակը և խնդիրները» բաժնի 2-րդ պարբերությունում նշված «250 մլն/մ3» բառերը փոխարինել «մոտ 300 մլն/մ3» բառերով՝ համաձայն «Սևանա լճի էկոհամակարգի վերականգնման, պահպանման, վերարտադրման և օգտագործման միջոցառումների տարեկան ու համալիր ծրագիրը հաստատելու մասին» ՀՀ օրենքի։  Նախագծանախահաշվային աշխատանքների ավարտից հետո վերականգնման ենթակա խորքային հորերի շահագործման հետ կապված հարցերը կքննարկվեն ջրօգտագործման թույլտվության հայտերի ուսումնասիրության ընթացքում: | Ընդունվել է: | Կատարվել են համապատասխան խմբագրումներ: |
| 7. | ՀՀ ֆինանսների նախարարություն  24.02.2020թ.  № 01/8-4/2350-2020 | Կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.  1. Նախագծով առաջարկվում է ՀՀ 2020 թվականի պետական բյուջեի եկամուտների և ծախսերի ավելացման եղանակով ՀՀ տարածքային կառավարման և ենթակառուցվածքների նախարարության ջրային կոմիտեին հատկացնել 48,478.2 հազար դրամ՝ «Հայաստանի Հանրապետության 2020 թվականի պետական բյուջեի մասին» ՀՀ օրենքի N 6 հավելվածի N 1 աղյուսակում ընդգրկված թվով 3 ծրագրերի աշխատանքների նախագծանախահաշվային փաստաթղթերի ձեռքբերման համար, որից՝  - 25,687.2 հազար դրամը՝ Հրազդանյան ջրավազանի ոռոգման համակարգերի իշխման տակ գտնվող թվով 76 դոտացիոն խորքային հորերի համար,  - 8,400.0 հազար դրամը՝ Արփա-Սևան ջրային համակարգի տեխնիկական վիճակի բարելավման համար,  - 14,400.0 հազար դրամը՝ Արփա-Սևան ջրային համակարգի վերազինման աշխատանքների համար:  Այդ կապակցությամբ առաջարկում ենք ձեռնպահ մնալ Նախագիծը եկամուտների և ծախսերի ավելացման ձևաչափով ներկայացնելու տարբերակից (ՀՀ 2020թ-ի պետական բյուջեում լրացուցիչ եկամուտների գնահատական առկա չէ) և Նախագծին անդրադառնալ ոլորտի գծով ծախսերի կրճատման, ծախսային ուղղությունների գծով հնարավոր գերակայությունների (առաջնահերթությունների) փոփոխման արդյունքում վերաբաշխումների (փոխատեղումների), խնայողությունների առկայության պարագայում՝ ելնելով աշխատանքների իրականացման առաջնահերթություններից:  2. Նախագծին կից ներկայացված չեն նախագծանախահաշվային փաստաթղթերի կազմման աշխատանքների ֆինանսական գնահատականների հաշվարկային հիմնավորումները:  3. Համաձայն Նախագծին կից ներկայացված հիմնավորման, վերականգնվող հորերի գործարկման արդյունքում մղվող ջրի քանակը կկազմի 31.0 մլն խմ, իսկ էլեկտրաէներգիայի ծախսը՝ 10.6 մլն կվտ/ժ՝ 450.0 մլն դրամ արժեքով, որը լրացուցիչ ֆինանսական բեռ կստեղծի համակարգում (1 խմ ջրարտադրության համար էլեկտրաէներգիայի ծախսը կկազմի շուրջ 14.5 դրամ՝ 1 խմ ոռոգման ջրի դիմաց վճարի 11 դրամի պայմաններում): Մինչդեռ Նախագծով չի հստակեցվում, թե հետագայում ում կողմից և ինչ միջոցների հաշվին են շահագործվելու այդ խորքային հորերը՝ համայնքիˆ, թե ՋՕԸ-ների:  4. Միաժամանակ առաջարկում ենք Նախագծի՝  - N 3 և N 8 հավելվածների «1004» ծրագրի «31011» միջոցառման նկարագրությունից հանել «Հրազդանյան ջրավազանի իշխման տակ գտնվող» բառակապակցությունը և այն արտացոլել N 8 հավելվածի աղյուսակների նույն միջոցառման արդյունքային չափորոշիչներ ներկայացնող տողերում՝ հետևյալ խմբագրությամբ. «Հրազդանյան ջրավազանի իշխման տակ գտնվող խորքային հորերի վերականգնման նախագծանախահաշվային փաստաթղթեր, հատ»,  - N6 հավելվածում միջոցառումների կատարողներ նշել ՀՀ տարածքային կառավարման և ենթակառուցվածքների նախարարության ջրային կոմիտեին: | Ներկայացվում է մեկնաբանություն:  Ներկայացվում է մեկնաբանություն:  Ընդունվել է:  Ընդունվել է: | Նախագիծը վերախմբագրվել է և անհրաժեշտ գումարը վերաբաշխվել է ՀՀ 2020 թվականի պետական բյուջեով <<1004-Ոռոգման համակարգի առողջացում>> ծրագրի <<31007- Ջրային տնտեսության հիդրոտեխնիկական սարքավորումների տեղադրման աշխատանքներ>> միջոցառման համար ինն ամսում նախատեսված գումարներից:  Նախագծանախահաշվային փաստաթղթերի ձեռքբերման գումարները ձևավորվել են իրականացված մրցույթի արդյունքում՝ մասնակիցների կողմից առաջարկված գնից:  Նախագիծը վերախմբագրվել է:  Նախագիծը վերախմբագրվել է: |
| 8 | ՀՀ արդարադատության նախարարություն  23.03.2020թ.  № 01/27.1/6796-2020 | «Հայաստանի Հանրապետության 2020 թվականի պետական բյուջեում և Հայաստանի Հանրապետության կառավարության 2019 թվականի դեկտեմբերի 26-ի թիվ 1919-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագիծը համապատասխանում է ՀՀ օրենսդրությանը: | Ընդունվել է ի գիտություն: |  |
| 9 | Վարչապետի աշխատակազմ  27.04.2020թ.  № 02/16.16/15900-2020 | Խնդրում եմ առաջնորդվել ՀՀ ֆինանսների նախարարության դիրքորոշմամբ, ինչպես նաև պահուստային ֆոնդից գումարների հատկացման վերաբերյալ առաջարկներ ներկայացնելուց ձեռնպահ մնալու վերաբերյալ ՀՀ վարչապետի 22.01.2020թ. N 02/16.8/1819-2020, 30.01.2020թ. N ԱՔ/20-2020 և 19.03.2020թ. N ԱՔ/68-2020 հանձնարարականներով: | Ընդունվել է: | Նախագիծը խմբագրվել է: |